عراق اوردوسو، کرکوکده کنترلو اله آلدی.
عراق باشباخانی حیدر العبادی، عراق اوردوسونون آرتیق کرکوک چئوره‌سینده کنترلو تامین ائتدیگینی آچیقلادی.
عبادینین کرکوکه گئدجیی ده بیلدیریلدی.
مرکزی یؤنه‌تیم ایله عراق کورد بؤلگه‌سل رهبرلیگی آراسیندا آرتان گرگینلیگین آردین‌دان عراق اوردوسو، اؤنجه‌کی گئجه، کرکوکده حربی مرکز و نفت قویولارینی اله گئچیرمک اوچون عملیات باشلانمیشدی.
عراق‌لی گوج‌لر کرکوک هاواآلانی، قوزئی نفت شیرکتی، کئیوان حربی مرکزی، کرکوک الکتریک دایره‌سی و گاز یاتاق‌لاری کیمی حساس نقطه‌لرده کنترلو اله گئچیردی. عراق نفت باخانلیغی، اوردونون گئری قالان نفت ساحه‌لرینی کنترل آلتینا آلماسی‌نین دا آن مسئله‌سی اولدوغونو بیلدیردی.
کرکوکون عراق اوردوسو و حشد شعیی میلیسلری‌نین کنترلونا گئچمه‌سی سونراسی کرکوک قالاسینا تورکمن بایراغی چکیلدی. تورکمن بایراغی‌نین قالایا آسیلماسینا عرب، تورکمن و کوردلرین بیرگه قرار وئردیگی بیلدیریلدی.
کوردوستان وطن‌سئوورلر بیرلیگینه باغلی پئشمرگه‌لرین مؤوضع‌لری ترک ائدیب چکیلمه‌سی ایسه پئشمرگه آراسیندا بحران چیخاردی.
فرانسا خبر آژانسی آف‌پ، عراق گوجلری ایله باش وئرن چاتیششما‌لاردا 10 پئشمرگه‌نین حیاتینی ایتیردیگینی بیلدیردی.
